JohanHeinsen/ENO huggingface dataset:
Viborger Samler, 1837-05-14
Frankrig. Det var under Discussionerne den 3die d. M., at Handelsministeren, Hr. Martin, fra Tribunen mere bestemt og uden Omsvøb, end hans Colleger, Mole og Montalivet den foregaaende Dag, udtalte sin Veneration for Septemberlovene, Jkke=Angivelsesloven og Deportationsloven og i det Hele fremstillede sig som en Adept af Guizots Regjeringstheorier. Angaaende Apanagerings Projectet yttrede han sig paa følgende Maade: "Hiint Project hvilede paa en viis, aldeles constitutionel Grundvold. Det er ikke just taget tilbage, fordi Ministrene skulde have forandret deres Anskuelser derover, men fordi Klogskab undertiden kan byde ikke at træde skarpt op mod en udbredt Mening, endskjøndt denne er urigtig; Meningen vil opklare sig, og senere vil man overveie, om Projectet paa ny skal forelægges." Denne Declaration vakte stor Opsigt. Da Hr. Martin havde endt sit Foredrag, vilde Præsidenten slutte Mødet, men Hr. Dubois (af den liberale men dog dynastiske Opposition) stormede op paa Tribunen og besvor Kammeret, endnu at laane ham Øre i nogle Øieblikke, da det ikke sømmede sig, at den ene Minister gav Kammeret denne og den Anden en diametraliter modsat Erklæring over den samme Gjenstand. "Jeg vil Jntet sige derom - sagde han - at Handelsministeren har bekjendt, at han følte Trang til at erklære sig meere bestemt og uforbeholdent end hidtil skeet er, over det nærværende Regjeringsystem. Derved har han givet tilkiende, at han beskylder hine sine Collegers Erklæringer for Mangel paa Frimodighed og Aabenhed. Forskjellen paa hans og hans Collegers Sprog er umiskjendelig. Lad det passere, at han er gaaet meget videre end de i sine Lovtaler over Septemberlovene. Det er maaskee kun en ufrivillig Artighed mod Medlemmerne af det forrige Cabinet. Men angaaende Apanagen er Contrasten altfor afstikkende til, at jeg kan lade den passere. Jeg stiller derfor det bestemte Spørgsmaal til Præsidenten: Skal Tilbagetagelsen af hiint Project betragtes som et blot Ajournement, eller ikke, En Tilbagetagelse svarede Hr. Mole, er intet Alournement." – Efter dette Svar, som jeg finder fuldkomment tilfredsstillende – erklærede Hr. Dubois - overlader jeg det til Ministrene at enes med hverandre. Natten bringer gode Raad. Vi ville see, hvo af dem der lader sig see hos os i Overmorgen." (Den 4de, Christi Himmelfartsdag, var nemlig intet Møde.) Foreningen af de Deputerede af tiers parti skal ifølge dette Optrin have erklæret Hr. Mole, at de ville træde afgjørende op imod ham og hans Cabinet, hvis han ikke skiller sig ved Hr. Martin.
Viborger Samler, 1837-05-14
Jndenlandske Efterretninger. Ved allerhøieste Resolution af 22de Februar d. A. har det allernaadigst behaget Hs. Maist. Kongen at forunde Major ved Kjøbenhavns borgerlige Jnfanteri og Hof=Hattemager Hr. Carl F. Kjeldskov Eneret i 5 Aar til Forfærdigelse af saakaldte mechaniske Fjederhatte, en Art clinpeau-bas, eller runde Hatte med Staalfiedre. Ved en meget sindrigt anbragt mechanisk Jndretning kan Hatten sammentrykkes saaledes, at den kun indtager et Rum af en Tommes Høide, og faaer atter sin fuldkomne Facon, naar man giver et Tryk paa de anbragte Fjedre.
Viborger Samler, 1837-05-14
Af Kjøbenhavnsposten erfares, at – ifølge de Lister, der have circuleret blandt Jnfanteriets, Artilleriets og Jngenieurcorpsets Officerer, hvorpaa de anmodedes om at tilkjendegive, om de ønskede at erholde de projecterede Tombakskaarder, mod maanedligt Afdrag eller mod contant Betaling, eller om de slet ikke ønskede at benytte den givne Tilladelse - har Pluraliteten erklæret sig imod en saadan ny Udgift.
Viborger Samler, 1837-05-14
Den mod Schaldemose, paa Cancelliets Ordre, anlagte Sag, er formedelst usømmelig Skrivemaade om den christelige Religion. Corpus delieti er nogle smaae Opsatser, hvori han, omtrent som i Pascall's lettres persannes, lader en Vild anstille Betragtninger over nogle af den christelige Kirkes Dogmer. (H. C.)¬
Viborger Samler, 1837-05-14
Et Cancelliepatent, som tilkjendegiver, at medbragte Lægeattester og Vidneforhører skulle aldeles ingen Jndflydelse have paa de Sessionsdeputeredes Dom, med nogle benævnte Undtagelser, har bevæget Prof. Hegewisch i Kiel til den Erklæring, som han haaber enhver ærekjær Læge vil underskrive med ham: "at han indtil videre aldeles ingen Lægeattest vil udstæde for Værnepligtige." (Jtzeh. Ugbl.)
Viborger Samler, 1837-05-14
Det kongl. Museum for nordiske Oldsager har igjennem det kgl. Rentekammer faaet tilsendt 10 Stkr. tildeels udhamret Sølv, afhugne af Sølvbarrer, samt 48 Stkr. Ringsølv, deels af flettede Ringe, deels af brede Armbaand med ind slaaede Zirater. Disse Sager, der ere fra det 10de Aarhundrede, hvilket sees af 67 Mynter, som vare fundne tilligemed dem, ere samtlige opgravede af Gartner Jensen paa Assistentskirkegaarden ved Aalborg, som derfor har erholdt den fulde Metalværdie udbetalt.
Viborger Samler, 1837-05-14
Kunst- og Papiirhandler Bing agter at udgive en lithographeret Række af Blade med Portraiter af danske Stænderdeputerede, Digtere, Lærde og Kunstnere, tegnede efter Naturen af Hr. Monies, en særdeles heldig og smagfuld Portraitmaler, samt duelig Lithograph. (Da)
Viborger Samler, 1837-05-14
Af en offentlig Bekjendtgjørelse fra Redacteur Jetsmark seer man, at ved milde Bidrag ere flere Asyler allerede oprettede i Kbhavn, og dersom de Bidragendes Antal forøgedes betydeligen, kunne sandsynligen om kort Tid alle fattige arbeidende Forældre faae deres smaae Børn optagne i dette Slags Opdragelsesanstalter. (Ogsaa det i Odense oprettede Asyl, tilføier Thowsens Avis, har den glædeligste Fremgang. – (Glædeligt at tænke, om et lignende Asyl kunde ventes oprettet der i Viborg, hvor man desværre daglig seer Flokke af Smaae drage omkring og trænge paa Folk om Almisse; men beklageligt at kunne tilføie: at mange af disse Smaae ere i Besiddelse af unge arbeidsfore Forældre, om hvilke man virkeligt maa antage, at de hellere foretrække at nyde det Brød, deres uskyldige Børn paa ovennævnte Maade forskaffe dem, end paa ordentlig Maade ved Arbeide at søge Erhverv til Sig og Sine.)
Viborger Samler, 1837-05-14
Fra Stokhuset i Kbhavn efterlyses 3de Fæstningsslaver, som den 6te de ere undvegne.
Viborger Samler, 1837-05-14
J Commissionstidenden læses Følgende: "En fattig Kone fra Thune Bye, Snarelov Sogn, Roeskilde Amt, kjørte Mandagen den 24de April til Kjøbenhavn, for at besøge sin Mand, der tjener Brændeviinsbrænder Svendstrup i store Strandstræde, samt for at anskaffe sig nogle faa Fornødenheder til sin forestaaende Nedkomst. Paa Hjemveien samme Dags Eftermiddag overfaldt Fødselsmerter hende, saa at hun maatte staae af Vognen imellem Slotskroen og Frederiksberg Slot, og stige ned i en Grøvt ved Landeveien, hvor hun fødte et levende Drengebarn. Da Slotsforvalteren efter denne Fødsel ikke vilde optage hende, saae hun sig nødsaget til at kjøre tilbage til Slotskroen, og maatte blive siddende omtrent en Time paa Vognen med sit nyfødte Barn, indtil Man fik hentet Districts-Jordemoderen, Mad. Lassen, da hun blev baaret ind i Kroen, hvor Værten Hr. Sørensen, og hans Kone med største Velvillie modtog hende. Ved Mad. Lassens Hielp fødte hun, efter en meget vanskelig og besværlig Fødsel, et Pigebarn, og derpaa endnu nok et Pigebarn. Af disse Trillinger døde Drengebarnet 2 Timer og begge Pigebørnene strax efter Fødselen. Efter Mad. Lassens Sigende er denne Kones Nedkomst 2 Maaneder for tidlig.
Viborger Samler, 1837-05-14
Over Byen Jtzehoe havdes Søndagen den 23de April et stærkt Uveir med Lyn og Torden, der fulgte Slag i Slag. Ved Aasbüttel paa Godset Haneran, hændte sig derved følgende Ulykke: En gammel Mand passede Byens Faur paa Marken. Af Bekymring for den Gamle tilte hans Søn ud til ham og overtalte ham til at gaae hjem, mod selv at blive i hans Sted. Men neppe havde den Gamle begivet sig paa Hjemveien, før et bedøvende Slag kastede ham omkuld. Da han kommer til sig selv igjen og seer sig omkring, finder han, og skrækkelige Syn! den gode Søn virkelig truffet af Lynstraalen og død.
Viborger Samler, 1837-05-14
Odense. Som vi erfare, vil Hs. kgl. Hbd. Prinds Gouverneuren forhaabentligen allerede Løverdagen den 20de dennes glæde Fyen med sin høie Nærværelse. (Th. A.)
Viborger Samler, 1837-05-14
Til ulykkelige Hændelser hører følgende: Hans Hansen, som for kort Tid siden havde indgaaet Fæsteaccort og Møllen paa Auernakoe, indskibede den 2den d. M. sit Gods paa en Baad ved Fjellebroen, og medtog sin Kone og 3 Børn. Han havde med sig den duelige Søemand Gaardmand Lars Rasmussen fra Munkøe, til hvilket Sted Afskibningen var bestemt. Vinden var imod og det blæste temmelig haardt. Da de kom mellem Korshavn og Svelmøe, sagde Hans Hansen, det var slemt at Bommen gravede saameget paa en Kiste. Lars Rasmussen, som var beskjæftiget med Roret og den søesyge Kone og Børn, hørte strax derpaa et Plump i Vandet, og saae med de Andre, til deres største Forskrækkelse, Hans Hansen ligge flere Alen fra den i Vandet. Lars Rasmussen gjorde sig al mulig Flid for at redde den Ulykkelige, men det var forgiæves; inden faa Minuter var han forsvunden. Hvilken fortvivlelsesfuld Tilstand, hvilket Syn for Kone og Børn, hvilken Bevægelse, ved den snart paafølgende Efterretning herom, i alle den saa meget yndede og brave Hans Hansens Venners Hjerter, Dette lader sig ikke beskrive. Gud staae den utrøstelige Enke bi og Gud sørge for de Faderløse! - Ved nærmere Undersøgelse, efter at være kommen til Land, fandtes det, at det ene Haandtag paa den omtalte Kiste voldsomt var afrevet og borte; det formodes altsaa at Hans Hansen med yderste Magt har villet flytte Kisten, men at Haandtaget ikke har kunnet holde, og han derved baglænds er styrtet i Havet.
Viborger Samler, 1837-05-14
Bed Hjørring er den 3die Mai forliist en norsk Brig, Nornen, fra Flekkefjord, med henved 2000 Tdr. salt Sild til Riga. Samme Dag inddrev sammesteds et Skibsvrag, uden Mennesker. Da Skibet er aldeles sønderslaaet, og Baaden samt Skibspapirer &c. var drevet i Land, saa formodes at al Besætningen er druknet. Det forliste Skib er Jagten Birgithe Christine, Skpr. Thode, af Helliggenhafn.)
Viborger Samler, 1837-05-14
Det titchenske Skuespillerselskab afreiste den 9de Mai fra Aalborg, efter at have tilbragt Vinteren der. Det agter nu, paa nogen Tid, at gjæste Randers, og allerede een af Dagen at aabne sine Forestillinger der. Selskabets Præstationer ere meget fordeelagtig omtalte i Aalb. Avis.
Viborger Samler, 1837-05-14
Licitation afholdes den 19de Mai, paa Hassing Refs Herreders Tinghuus i Vestervig Sogn, over den ved allerhøieste Resolution af 15de November 1836 befalede Opførelse af en Kirke for Agger Sogn, i Thisted Amt, paa den ved Landeveien østen for Østeragger dertil bestemte Byggeplads.
Viborger Samler, 1837-05-14
Døde. Kjøbenhavn: Enkefrue Cancelliraadinde Ane M. Holm, fød Theistrup, 66 Aar; Enkebberstinde A. M. Bierring, 71 Aar, Pouline F. Schmidt, 17 Aar; Grosserer A. L. Schmidts Enke, Ane Cathrine, 60 Aar; Stadsbedemand L. Hansen, 49 Aar; Nicoline B. Borch, f. Ludvigsen, 24 Aar, forhenv. Tobaksfabriqveur J. J. Smidt, 63 Aar, Sophie M. Sørensen, f. Westfeldt, 58 Aar; Else M. Harhoff, f. Schal; Anne C. Plum, 18 Aar; Nicolette Chr. Høst, 92 Aar; Marchandiser Jens J. Hansen; Enkemad. Johanne D. Aarup, f. Hansen, 53 Aar; Magdalene H. Chr. Humble, 27 Aar, Brændeviinsbrænder A. N. Møllerup, 75 Aar; Ane K. Møller, f. Schulz, 78 Aar; Enkemad. Nella S. Rønning, f. Johansen, 81 Aar; Justitsunderofficier C. Chr. Spørk, 60 Aar; Skomager-Frimester S. Høgstrøm, 51 Aar; Thora Nicoline Kjerumgaard. – Ringsted: Bye- og Herredsfoged Petersens Enke, Birgitte S. Cruusberg, 72 Aar. - Søre: Forhenv. Forpagter af Svebellgavn, Hans Poul Lund, 63 Aar. Pedersborg ved Sore: Oberst Johan Wilh. Chr. v. Bibow, 79 Aar. - Alsted ved Sorø, Proviantsforvalter i Søetaten Chr. F. Hil kiær, 65 Aar. – Nakskov, Forhenv. Apotheker, Cancellieraad Claus S. Jessen, 78 Aar. - Odense: Bager Fr. Hansen, 57 Aar, Stephan Nielsen, 72 Aar. Bomhuset ved Odense: Ane K. Jensen, f. Brylle. Bogense: Bodil K. Moser, f. Mortensen, 70 Aar. (Hun havde om 8 Maaneder kunnet feire sit Guldbryllup.) – Hos ved Varde, Kirkesanger Erik N. Møller, 38 Aar. Bubbel i Vestervig Sogn. Enkemad. Magdalene Chr. Hjardemaal, f. Brorson, 85 Aar. - Aalborg: Jngeborg Lindreen, f. Andersen, 60 Aar. - Hamborg: Rasmus Holbech fra Aarhuus, 43 Aar.
Viborger Samler, 1837-05-14
(Jndsendt.) Det saakaldte Maidags Marked i Viborg har igjennem en meget lang Række af Aar været afholdt selve 1ste Mai forsaavidt ikke en Søndag, eller anden Helligdag er indtraadt som heri har været til Hinder, da i saa Fald Markedet har været fastsat en Dag eller to Dage senere.
Viborger Samler, 1837-05-14
Jmidlertid er Forandring med dette Marked indtruffen i Aar, saaledes at dets Afholdelse er fremrykket til 10de Mai, vide Almanakken. At denne Forandring er mindre end heldig var aldeles øiensynligt, thi Markedet var, skjøndt begunstiget af Veiret, i det Hele saa daarligt som noget Marked, kunde være, og vilde neppe kunne ansees for meere enden almindelig Torvedag. Aarsagen dertil er ikke vanskelig at opdage. Dagen forud var der Marked i Hobroe, Dagen efter den 11te i Vinderslev og den 12te i Skive, hvilke Markedssteder. ere beliggende i en Afstand af 3 a 4 3/4 Miil fra Viborg, og endog fra denne Kjøbstad meget talrig besøges. Altsaa 4 forskjellige Markeder i 4 Dage i Raad; og om man vil 5, thi som bekjendt er Pindseløverdag, skjøndt ikkun Torvedag, ligesaa complet som en Markedsdag. Forhen har dette Marked været særdeles freqventeret, og Handlende samt Haandværksfolk have altid fundet en god Afsætning tildeels som en Følge af at Tjenestefolk af begge Kjøn vare istand til ved Hjelp af deres nylig erholdte Løn at anskaffe deres Fornødenheder, og det desuden er Contume, at den 1ste Mai ansees som etslags Fridag for Tyende, allerhelst for dem, der skifte, hvilke ialmindelighed ere løste fra deres Tieneste den 30te April om Aftenen. Det var derfor høist ønskeligt, om Byens Herrer Eligerede, eller andre Vedkommende, vilde føie den Foranstaltning at det, hvad bemeldte Marked angaaer, kunde forblive ved det Gamle
Viborger Samler, 1837-05-14
AVERTISSEMENTS. Paa Grund af at Palstrup Skov neppe tør ventes at ville blive grøn til næstkommende 2den Pintsedag, vil da eiheller vorde føiet de ellers sædvanlige Foranstaltninger til Musik og Dands, p. p. i Skoven; hvorimod dette for i Aar vil skee Søndagen den 4de Juni, hvilket herved bekjendtgjøres. De Subscribenter, der endnu ikke skulle have faaet Grundtvigs Sangværk tilstillet, ville behage at lade samme afhente hos Boghandler P. C. Kabell i Viborg. 47 Rbd. 44 s. Sedler og Tegn, Umyndiges Midler under Biborg Byes Overformynderie, kunne i anstundende Snapsting erholdes tillaans, mod anordningsmæssig Sikkerhed. Viborg Overformynderie, den 2den Mai 1837.
Viborger Samler, 1837-05-14
Skifte-Jndkaldelse. J afgangne Muurmester Mads Christensen Lykkes og ligeledes afgangne Hustrue Elisabeth Nielsdatters Fælledsboe af Løgstøer bliver Løverdagen den 3die Juni førstkommende, om Eftermiddagen Kl. 2, herpaa Contoiret afholdt en Skiftesamling, ved hvilken Bestemmelse agtes taget og adskilligt Boet betræffende, og hvortil herved overeensstemmende med Pl. 21de April 1824 § 2 alle Vedkommende indkaldes at møde. Herredscontoiret i Løgstøer, den 1ste Mai 1837. II. J. T. Svanenskjold.
Viborger Samler, 1837-05-14
Skifte-Jndkaldelse. J afgangne Enkemadame Johanne Jæger, født Thorning, og tidligere afgangne Mand Controlleur Christian Jæger af Løgstøer, deres Fælledsboe, bliver Løverdagen den 3die Juni førstkommende, om Eftermiddagen Kl. 3, herpaa Contoiret afholdt en Skiftesamling, ved hvilken Bestemmelse agtes taget om adskilligt Boet vedkommende, og hvortil herved overeensstemmende med Pl. 21de April 1824 § 2 saavel Arvinger som Creditorer indkaldes at møde. Herredscontoiret i Løgstøer, den 1ste Mai 1837. M. J. T. Svanenskjold.
Viborger Samler, 1837-05-14
Proclama. Muurmester Mads Christensen Lykke og Hustrue Elisabeth Nielsdatter af Løgstøer ere ved Døden afgaaede og deres Fælledsboe taget under Behandling af undertegnede Skifteforvalter. Thi indkaldes herved, overeensstemmende med Pl. 26de October 1792, med 12 Ugers Varsel Creditorerne i fornævnte Afdødes Boe til for mig at anmelde og beviisliggjøre deres Fordringer. Herredscontoiret i Løgstøer, den 1ste Mai 1837. M. J. T. Svanenskjold.
Viborger Samler, 1837-05-14
Proclama. Creditorerne i Dødsboet efter Enkemadame Johanne Jæger, født Thorning, og tidligere afgangne Mand Controlleur Christian Jæger af Løgstøer indkaldes herved med 12 Ugers Varsel til for undertegnede Skifteforvalter at anmelde og beviisliggjøre deres Fordringer. Ligesaa indkaldes med lovligt Varsel fornævnte Afdødes Arvinger for at legitimere deres Arveret og iagttage deres Tarv under Boets Behandling. Herredscontoiret i Løgstøer, den 1ste Mai 1837. M. J. T. Svanenskjold.
Viborger Samler, 1837-05-16
No. 59. 65 Aargang. alene privilegerede. Kongelig allernaadigst Amler. Viborger Danmark og Hertugdømmene. Forsendes med Brevposten i 16 Mai 1837. Tirsdagen den Redigeret af E. Nerenst, trykt og forlagt af A. P. Dons.
Viborger Samler, 1837-05-16
Udenlandske Efterretninger. Frankrig. J Kammerets Møde d. 5te Mai. erklærede Handelsministeren Hr. Martin, at mani det forrige Møde havde misforstaaet ham, og at han med Hensyn til Apanageringssagen havde de samme Anskuelser som Dhrr. Mole, Montalivet og hans andre Colleger. Denne Erklæring foranledigede Hr. Augustin Giraud, en af de ivrigste Doctrinaire, til at bestige Talestolen. Med de heftigste Ord, der vakte gjentagen lydelig Knurren blandt de Deputerede, der ere alle Ministeriers tro-hengivne Tienere, forekastede han Ministrene Tvetydigheder, han torde sige: Løgnagtigheder i deres Erklæringer. Saaledes havde Hr. Mole sagt til Prøvelses-Commissionen for Projectet om de hemmelige Fonds, at Apanageringsprojectet, hvilket han kun af Hensyn til den momentane offentlige Mening havde taget tilbage, igjen skulde blive forelagt i den næste Session, og derimod den næstforegaaende Dag, for ei ganske at fordærve det med de afgjorte Modstandere af dette Project, givet at forstaae, at dette Project skulde een Gang for alle være afgjort og lagt tilside. Ligeledes havde Hr. Mole i Commissionen opført sig som en ivrig Tilhænger af Septemberlovene og lovet at opretholde dem med største Eftertryk. Derimod havde han i Kammeret udladt sig om dem med stor Lunkenhed og det atter for at vise sig føielig mod Oppositionen. "De ville sagde han tilsidst til Ministrene - række hele Verden Haanden; men hele Verden vægrer sig ved at række Dem Haanden. Sig De engang ligefrem hvad De egentligen tænke og ville, saaledes som Sagerne nu staae, nægter jeg Dem enhver Credit. Jmidlertid er Ministeriets Existents for denne Gang fristet, da Supplementarcrediten til de hemmelige Fonds bevilgedes med 250 mod 112 Stemmer. Dette Resultat synes at være foranlediget af flere sammenstødende Omstændigheder, blandt hvilke især var den Maade, hvorpaa den gamle Opposition ved sit Organ, Hr. Odillon Barrot, atter hævede sit Hoved i Veiret, da denne Taler ei alene angreb de Doctrinaire men desuden den hele Regjeringspolitik efter An gust 1830, og følgeligen maatte forene alle Fractioner af den gamle Majoritet imod sig. – J en Skrivelse fra Paris af 7de Mai meldes: Fra imorges Kl. 5 af sammenkaldte Nationalgardisternes Trommer til Revuen. Kl. 10 begyndte Kongen Mønstringen og Kl. 12 1/2 tog Destleringen, sin Begyndelse og var endnu ikke endt ved Postens Afgang. Der var truffet Forsigtighedsregler, saa at ingen Jkke=Gardist kunde nærme sig til Kongen; ogsaa holdt denne sig under Revuen fjernet fra sine Sønner, der befandt sig blandt de i de elysæiske Marker opstillede Linietropper.
Viborger Samler, 1837-05-16
Under Defileringen bleve Tilskuerne holdte i en saa stor Afstand fra Kongen, at det ei engang var muligt at bestemme, om de defilerende Legioner ved Marschen forbi Kongen viste stor eller liden Enthusiasme. Jmidlertid vil man af Le Moniteur imorgen see, hvor mange Grader Enthusiasme det officielle Thermometer angiver. Journ. d. Deb. melder, at Hertugen af Broglio skal reise Hertugen af Orleans's Brud imøde til Fulda. J hans Snite skulle dHrr. Foi, d'Haussonville, Doudan og Rohan Chabot befinde sig Paa Grændsen i Forbach vil Hertugen af Cholseul modtage den Forlovede.
Viborger Samler, 1837-05-16
Bulletin af 13de Mai. Hans Majestæt Kongens befindende er vedvarende bedre.
Viborger Samler, 1837-05-16
Kiøbenhavn. Ved allerhøieste Befaling af 10de f. M. er bestemt, at der i Stedet for den hidtil reglementerede 1ste eller Parademarsch til 90 Skridt og 2den Marsch til 120 Skridt i Minutten, i Fremtiden kun skal marscheres efter en Cadance af 108 Skridt i Minutten. For at de respective Musikcorps og Tambourer tilbørligen kunne blive indøvede i den nye Cadance, skal den først indføres 4 Uger efter at denne befaling er bekjendtgjort.
Viborger Samler, 1837-05-16
Til den nu tilendebragte fuldstændige juridiske Exammens theoretiske Prøve havde 29 Candidater indstillet sig, af hvilke dog 2 forlode Exammen. Af de øvrige 27 erholdt 15 Characteren Laudabilis, nemlig: C. S. Becker, C. W. Bjørnsen, G. B. Bornemann, G. W. L. Drechsel, J. A. F. de Jonquieres, F. G. Krasenstein=Stubb, J. J. Lindahl, B. Petersen, W. J. H. Baron de Schaffelitzky de Muckadell, N. Secher, J.L. Simonsen, W. Søndergaard, G. F. de Tillisch, H. P. N. Toft og W. J. Zingelmann, 11 Characteren Haud illandabilis, nemlig: A. C. T. Føns, W. N. B. Glückstad, A. F. C. Hammerich, P. C. Jespersen, F. C. Lauritzen, W. P. N. Møller, C. Neckelmann, J. W. Oehlenschlager, O. Stephansen, J. Thorup, og J. C. Greve de Trampe; 1 Characteren Non contemnendus; 8 af Candidaterne havde allerede tidligere underkastet sig Exammen. (Kbhp.)¬
Viborger Samler, 1837-05-16
J Sommer ville udsædvanlig mange af Theatrets Personale opholde sig i Udlandet. Hr.
Viborger Samler, 1837-05-16
Schneider har allerede en Tidlang været i Paris, for at uddanne sig som Sanger, og skal efter Forlydende være reist derfra til Mailand, hvor han venter at finde en endnu bedre Skole; Hr. Hoppe har for en Maanedstid siden, for længere Tid, tiltraadt en Kunstreise, paa hvilken han allerede med meget bifald har dandset som Gjæst i det kongelige Theater i Berlin; Jfr. Grahrreiser i næste Uge til Paris, for der, under en af den store Operas Dandselærere, at opnaae en høiere Uddannelse i sin Kunst; Hr. Concertmester Funck vil til samme Tid tiltræde en Reise i Tydskland og Frankrig, og strax efter Saisonnens Slutning reiser Hr. Dr. Ryge til et Bad i Tydskland og Hr. Phister samt Hr. og Mad. Holst til Paris.
Viborger Samler, 1837-05-16
En Guldsmed i Christiania, Espelin, er bleven arresteret paa Grund af, at der hos ham er funden en Deel formeentlig stiaalet Bergsølv, ligesom der ved Jnqvisition i hans Huus og Landsted er forefundet Papirer, som skulle oplyse. strafværdige Forbindelser - deriblandt ogsaa navnligen i Kjøbenhavn -, hvori han længe har været mistænkt for at staae. Af en i et norsk Blad indført Artikel erfarer man, at "Restaurateuren ombord i Dampbaaden Prinds Carl har staaet i Forbindelse med Espelin og for ham besørget det formeentlige Kongsbergsølv afsat i Kjøbenhavn.
Viborger Samler, 1837-05-16
Den 16de dennes om Morgenen Kl. 8 opkom i den kgl. Zahlkammerbygning en Skorsteensild, som snart blev slukket.
Viborger Samler, 1837-05-16
Den 13de Mai er Grosserer Søren Jacobsens Boe taget under Skiftebehandling. De Toogtredives Collegium i Kiel har i en, den 3die De afholdt Forsamling eenstemmig besluttet: for Fremtiden i Ugebladet at offentliggjøre alle deres Forhandlinger, alene med Undtagelse af dem, der, ifølge Omstændighedernes Medfør, ikke egne sig dertil. "Der Freischutz" fortæller, at det Hamborgske Politi den 30te April i Altona har opdaget en Fabrik af falske Zweidritteler. Nogle af disse ere allerede satte i Omløb. Fabrikanten og hans Hielpere ere 5, Politiet som slette Subjecter bekjendte, Personer, Fabrikanten er en af sit Tyveri. i Alster-Hallen og Proces tilstrækkelig bekjendt Mand i Altona, i hvis Bolig ogsaa Værkstedet, var. Naar Nogen der vilde tale med ham, var han aldrig tilstede, kun hans Agenter og Hjelpershielpere kunde komme til ham, ved at ringe paa en Klokke, der gik til Værkstedet, som var forsynet med en Dobbeltder. Ved Huusundersøgelsen forefandtes alle hans Agenter, som strax arresteredes.